《戏赠詹安世》
宋代·杨时

彩舟驻阊门，初与子相识。
长空翥秋隼，爽气横八极。
摛辞镂圭翥，吐论森剑戟。
邓侯不愿仕，志在书竹帛。
长缨系单于，落落蕴奇策。
气吞流沙外，意无燕然北。
虎牙有余勇，戎虏非强敌。
会当朔风劲，伏钺控鸣镝。
老夫惭衰谢，见子徒感激。
平生谬经纶，此意已寥寂。
信哉功名会，事道古难必。
穷通付时命，未足为悦戚。
余生如鼹鼠，满腹微分毕。
行矣脱簪缨，翛然适吾适。

作者简介：（1053—1135）南剑州将乐人，字中立，号龟山。神宗熙宁九年进士。调官不赴。先后师事程颢、程颐，杜门不仕十年。历知浏阳、余杭、萧山，改荆州教授。金人攻汴京，坚论严为守备，除右谏议大夫；又反对割三镇以乞和，兼国子监祭酒。指斥蔡京蠹国害民，力辟王安石之学。高宗立，除工部侍郎。以龙图阁直学士致仕，专事著述讲学。卒谥文靖。与游酢、吕大临、谢良佐号为程门四先生，又与罗从彦、李侗等同列南剑三先生。其学术后被奉为程氏正宗。有《二程粹言》、《龟山先生语录》、《龟山集》。